pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พ่อเมืองช้าง เผยแพลตฟอร์มออนไลน์ https://surinbest.com เลือกซื้อเลือกหาของดีของเด่นแค่คลิ๊กเดียว มุ่งส่งเสริม OTOP สู่ตลาดในยุคดิจิทัล
วันศุกร์ที่ 23 มิถุนายน 2566
23/06/2566
พ่อเมืองช้าง เผยแพลตฟอร์มออนไลน์ https://surinbest.com เลือกซื้อเลือกหาของดีของเด่นแค่คลิ๊กเดียว มุ่งส่งเสริม OTOP สู่ตลาดในยุคดิจิทัล
พ่อเมืองช้าง เผยแพลตฟอร์มออนไลน์ https://surinbest.com เลือกซื้อเลือกหาของดีของเด่นแค่คลิ๊กเดียว มุ่งส่งเสริม OTOP สู่ตลาดในยุคดิจิทัล
วันนี้ (23 มิ.ย. 66) นายพิจิตร บุญทัน ผู้ว่าราชการจังหวัดสุรินทร์ เปิดเผยว่า กระทรวงมหาดไทยมุ่งมั่นขับเคลื่อนการดําเนินงานพัฒนาผลิตภัณฑ์ OTOP สู่ตลาดสากล ด้วยการพัฒนาเสริมสร้างองค์ความรู้ความเข้าใจแก่เจ้าหน้าที่พัฒนาชุมชนเพื่อไปพัฒนาผู้ประกอบการในการดําเนินงานโครงการหนึ่งตําบล หนึ่งผลิตภัณฑ์ (OTOP) ซึ่งเป็นหนึ่งในการส่งเสริมช่องทางการตลาด และการพัฒนาชุมชนท่องเที่ยวนวัตวิถี โดยมุ่งส่งเสริม OTOP สู่ตลาดในยุคดิจิทัล
"จังหวัดสุรินทร์ได้ดําเนินโครงการหนึ่งตําบล หนึ่งผลิตภัณฑ์ (One Tambon One Product) มาตั้งแต่ปี 2544 เป็นเวลากว่า 22 ปี โดยมุ่งส่งเสริมและพัฒนาเศรษฐกิจฐานราก ให้มีความมั่นคง ด้วยการส่งเสริมกระบวนการเรียนรู้ การพัฒนาอาชีพ การนําเทคโนโลยีและวิทยาการสมัยใหม่ แก่ผู้ผลิต ผู้ประกอบการ OTOP ให้มีความสามารถในการแข่งขันทั้งตลาดภายในและต่างประเทศ เป้าหมาย คือ ยกระดับคุณภาพชีวิตของประชาชนในท้องถิ่น โดยได้ดําเนินการส่งเสริมด้านภูมิปัญญาไทย พัฒนาศักยภาพผู้ผลิต ผู้ประกอบการ OTOP พัฒนาคุณภาพมาตรฐานผลิตภัณฑ์ OTOP ส่งเสริมช่องทางการตลาด และพัฒนาชุมชนท่องเที่ยว OTOP นวัตวิถี โดยมอบหมายให้สํานักงานพัฒนาชุมชนจังหวัด เป็นหน่วยงานขับเคลื่อนการดําเนินงานโครงการหนึ่งตําบล หนึ่งผลิตภัณฑ์ ในระดับพื้นที่ในการให้คําปรึกษา แนะนํา ตลอดจน การส่งเสริมและพัฒนาศักยภาพผู้ผลิต ผู้ประกอบการ OTOP การพัฒนายกระดับคุณภาพมาตรฐานผลิตภัณฑ์ OTOP และการเพิ่มช่องทางการตลาด เพื่อเพิ่มรายได้ให้กับผู้ผลิต ผู้ประกอบการ OTOP" ผวจ.สุรินทร์ กล่าว
นายพิจิตร บุญทัน ผู้ว่าราชการจังหวัดสุรินทร์ กล่าวเพิ่มเติมว่า จังหวัดสุรินทร์เล็งเห็นความสําคัญด้านการตลาดผลิตภัณฑ์ทางการเกษตร ผลิตภัณฑ์สินค้าชุมชน ผลิตภัณฑ์ OTOP ที่เป็นสุดยอดผลิตภัณฑ์ของดีจังหวัดสุรินทร์ จึงได้มอบหมายให้สํานักงานพัฒนาชุมชนจังหวัดสุรินทร์บูรณาการหน่วยงานที่เกี่ยวข้องขับเคลื่อน “การตลาดนําการผลิต” ภายใต้แพลตฟอร์มออนไลน์ https://surinbest.com ของดีเมืองสุรินทร์ เพื่อให้เป็นตลาดกลางสินค้าสุดยอดของดีเมืองสุรินทร์ ทําให้ผู้บริโภคสามารถเลือกซื้อสินค้าของดีเมืองสุรินทร์อย่างง่ายดาย และสร้างรายได้ให้กับกลุ่มผู้ประกอบการ ผู้ผลิตสินค้าขนาดเล็ก สินค้าเด่นประจําจังหวัด
"ภายในเว็บไซต์ surinbest ประกอบไปด้วย ผ้าไหม เครื่องหัตถกรรม ข้าวอินทรี ผลิตภัณฑ์แปรรูปจากผ้า ไม้ พืชผักสมุนไพร โดยผู้สนใจสามารถเลือกซื้อผลิตภัณฑ์ได้ที่ https://surinbest.com ซึ่งผู้ประกอบการจะได้ทําการจัดส่งพร้อมด้วย Packaging ที่ทันสมัย ที่ผู้ซื้อไม่ต้องไปซื้อด้วยตนเองถึงจังหวัดสุรินทร์ แต่ก็จะได้รับสินค้าที่เป็นของดีของจังหวัดสุรินทร์ถึงมือท่าน จึงขอเชิญชวนทุกท่านได้เลือกซื้อเลือกหา สุดยอดของดีสุดยอดของเด่นประจําจังหวัดสุรินทร์ได้ผ่านช่องทางดิจิทัลดังกล่าว" ผวจ.สุรินทร์ กล่าวในช่วงท้าย
รัฐบาลไทย-ข่าวทำเนียบรัฐบาล-พม. หนุน IYF จัดค่ายเยาวชนนานาชาติ 2023 มุ่งพัฒนาศักยภาพ ปลูกฝังจิตอาสา
วันพฤหัสบดีที่ 15 มิถุนายน 2566
พม. หนุน IYF จัดค่ายเยาวชนนานาชาติ 2023 มุ่งพัฒนาศักยภาพ ปลูกฝังจิตอาสา
พม. หนุน IYF จัดค่ายเยาวชนนานาชาติ 2023 มุ่งพัฒนาศักยภาพ ปลูกฝังจิตอาสา
วันนี้ (15 มิ.ย. 66) เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิด "ค่ายเยาวชนนานาชาติ" 2023 IYF World Camp Thailand จัดโดยมูลนิธิเยาวชนสัมพันธ์นานาชาติ (International Youth Fellowship - IYF) ประจําประเทศไทย ซึ่งมี นายอภิสิทธิ์ เวชชาชีวะ อดีตนายกรัฐมนตรี ร่วมกล่าวแสดงความยินดี ดร.ฮักเชิล คิม ผู้ก่อตั้งมูลนิธิ IYF ประจําประเทศไทย กล่าวทักทาย และนายพงศธร กาญจนะจิตรา รองผู้ว่าราชการจังหวัดปทุมธานี กล่าวต้อนรับ ณ อาคารกิติยาคาร มหาวิทยาลัยธรรมศาสตร์ ศูนย์รังสิต จังหวัดปทุมธานี ทั้งนี้ นักเรียนระดับชั้นมัธยมศึกษาตอนปลายและนักศึกษาระดับมหาวิทยาลัยทั่วประเทศ ที่เข้าร่วมกว่า 3,000 คน จะได้มีโอกาสแลกเปลี่ยนเรียนรู้วิชาการ ภาษา และวัฒนธรรม เพื่อพัฒนาตนเอง มีการทํากิจกรรมอย่างสร้างสรรค์ มีการเปิดโลกทัศน์สากล ด้วยการรับฟังประสบการณ์ด้านจิตอาสาจากเหล่าอาสาสมัครทั้งจากประเทศไทยและต่างประเทศ ที่เคยไปใช้ชีวิตการเป็นอาสาสมัครในต่างแดน รวมถึงการพัฒนาจิตใจและกรอบความคิด (Mindset) เพื่อสร้างจิตใจของการเป็นผู้นําในอนาคต
นายจุติ กล่าวว่า อยากบอกให้ทุกท่านที่มาเข้าร่วมค่ายครั้งนี้ ได้เข้าใจว่า โลกนี้ ความสุขและความทุกข์อยู่ที่ใจตนเอง ไม่ต้องไปแสวงหาที่อื่น ขอให้แสวงหาตนเองให้พบ ให้รู้ว่าสิ่งที่ทําให้เกิดความสุขคืออะไร และทําในสิ่งที่เกิดความสุขและเป็นผู้ให้ที่ดี เมื่อเป็นผู้ให้ที่ดีแล้ว เชื่อว่าทุกอย่างจะลงตัว วันนี้ มีประเด็นที่อยากแชร์ คือ พรแสวงสําคัญมากกว่าพรสวรรค์ ความอัจฉริยะและการตั้งใจทํางานหนัก ย่อมจะส่งผลสําเร็จ และความดีย่อมชนะความชั่วเสมอ คนที่คิดบวก ย่อมชนะคนที่คิดลบ ผู้ให้ย่อมจะชนะผู้รับ แต่ในขณะเดียวกัน ต้องเป็นคนที่มีสติ และมีเป้าหมายที่ชัดเจน
สําหรับแนวทางปฏิบัติในการพัฒนาทุนมนุษย์กับคนรุ่นใหม่นั้นสําคัญ สิ่งที่เรามุ่งเน้นคือให้มีความคิดในเรื่องของจิตใจเป็นเรื่องที่สําคัญ ส่วนเทคโนโลยีในปัจจุบัน มีทั้งโทษและประโยชน์ เราต้องทําอย่างไรที่จะให้เด็กมีความคิด มีความแยกผิด - ถูกได้ ครอบครัวมีความสุข สังคมมีความสุข อีกทั้ง IYF มีงานด้านวิชาการที่ต้องช่วยกันผลักดันไปทีละก้าว ทีละขั้นตอน โดยจะมีการขยายผลหรือข้อปรับปรุงต่อไปทั้งนี้ กระทรวง พม. เปิดกว้างสําหรับทุกคนที่มีความหลากหลาย เพราะโลกมีความหลากหลายคือจุดแข็ง เราพยายามอบรมบ่มเพาะเยาวชนให้รู้จักใช้ทักษะในการฟังให้เป็น การฟังให้ได้ประโยชน์ และยอมรับความหลากหลายและสร้างสรรค์ผลงาน ทําให้เราแตกต่างได้ แต่ต้องไม่ให้แตกแยก
นายอภิสิทธิ์ กล่าวเพิ่มเติมว่า ขอแสดงความยินดีกับการทํางานของ IYF ตลอดกว่า 20 ปีที่ผ่านมา และมีการจัดค่ายเยาวชนมาอย่างต่อเนื่องถึง 14 ครั้ง ซึ่งแสดงให้เห็นถึงความมุ่งมั่นตั้งใจพัฒนาเยาวชนในประเทศไทย ปัจจุบันเยาวชนทุกคนตระหนักดีว่า ยุคปัจจุบันมีความก้าวล้ําด้านเทคโนโลยี และมีความพร้อมด้านวัตถุมากมาย แต่สิ่งหนึ่งที่ในประเทศต่างๆ ที่แม้จะมีความเจริญก้าวหน้า กลับพบว่าคนในสังคมไม่ได้มีความสุขเพิ่มขึ้นตามรายได้ เราจึงต้องมีความพร้อมด้านจิตใจในการเผชิญความเปลี่ยนแปลง ซึ่งเป็นสิ่งที่ IYF กําลังทําอยู่ และการศึกษาที่ดีที่สุดคือการมีส่วนร่วมในการทํากิจกรรมร่วมกัน
#ช่วย24ชั่วโมง #พม24ชม #ข่าวพม
รัฐบาลไทย-ข่าวทำเนียบรัฐบาล-บสย. จับมือ หอการค้าไทย เปิดโครงการ “สนั่นสิทธิ์” เสริมแกร่ง SMEs ทั่วไทยร่วมเครือข่ายสมาชิกสมทบ
วันพฤหัสบดีที่ 15 มิถุนายน 2566
15/06/2566
บสย. จับมือ หอการค้าไทย เปิดโครงการ “สนั่นสิทธิ์” เสริมแกร่ง SMEs ทั่วไทยร่วมเครือข่ายสมาชิกสมทบ
บรรษัทประกันสินเชื่ออุตสาหกรรมขนาดย่อม (บสย.) จับมือ หอการค้าไทยและสภาหอการค้าแห่งประเทศไทย หนุน SMEs เข้มแข็ง เปิดโครงการ “สนั่นสิทธิ์” ยกระดับเพิ่มขีดแข่งขันธุรกิจไทยเติบโตยั่งยืน เสริมแกร่ง SMEs ทั่วไทย ร่วมเป็นสมาชิกสมทบ ผ่านช่องทาง บสย. ที่ Li
นายสนั่น อังอุบลกุล ประธานกรรมการหอการค้าไทยและสภาหอการค้าแห่งประเทศไทย พร้อมด้วย นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) ร่วมลงนามบันทึกข้อตกลงความร่วมมือ “สร้างเครือข่ายเข้มแข็ง ส่งเสริมผู้ประกอบการไทยยั่งยืน” เปิดโครงการ “สนั่นสิทธิ์” เปิดกว้างให้ผู้ประกอบการ SMEs ทั่วประเทศ สามารถเข้าร่วมเครือข่ายโดยสมัครเข้าร่วมเป็นสมาชิกสมทบกับหอการค้าไทยและสภาหอการค้าแห่งประเทศไทย พร้อมรับสิทธิประโยชน์เทียบเท่าสมาชิกสามัญ
นายสนั่น กล่าวว่า โครงการ “สนั่นสิทธิ์” เป็นการต่อยอดความสําเร็จจากแนวทาง “Connect the Dots” ด้วยแนวคิด Connect - Competitive - Sustainable คือ Connect : การเพิ่มเครือข่ายสมาชิก จากเดิม 1 แสนราย เป็น 2 แสนราย ในอีก 2 ปี Competitive : ให้ความสําคัญกับการยกระดับขีดความสามารถในการแข่งขันของประเทศในทุกมิติ ซึ่งขณะนี้ อยู่ระหว่างการจัดทําโครงการ ENHANCING SMEs CAPABILITY FOR COMPETITIVENESS ยกระดับ SMEs ให้เข้มแข็ง สามารถเข้าถึงแหล่งเงินทุน และช่องทางการตลาดใหม่ ๆ และเพิ่ม Productivity และ 3. Sustainable สนับสนุนผู้ประกอบการ ปรับตัวตามแนวทาง BCG และ ESG ตามกติกาใหม่ของการค้าขายในทั่วโลก การลงนามในวันนี้ ถือเป็นโอกาสที่ดีในการเชื่อมโยงผู้ประกอบการเข้าสู่การเป็นสมาชิกหอการค้าไทย ร่วมกับ บสย. ซึ่งเป็นองค์กรสําคัญที่ช่วยสนับสนุนผู้ประกอบการในการดําเนินธุรกิจ ทั้งนี้ หอการค้าฯ พร้อมมอบสิทธิประโยชน์ที่หลากหลาย และการเข้าร่วมกิจกรรมต่าง ๆ ของหอการค้าฯ ให้กับผู้ประกอบการ SMEs ทั่วไทย ที่ร่วมเป็นสมาชิกสมทบของหอการค้าไทยและสภาหอการค้าแห่งประเทศไทย เพื่อยกระดับสู่ความเข้มแข็งในอนาคต และเชื่อมั่นว่าความร่วมมือที่เกิดขึ้นจะเชื่อมภาคธุรกิจทุกขนาดเข้าไว้ใน Supply Chain เดียวกัน
นายสิทธิกร กล่าวว่า เป็นการบูรณาการความร่วมมือ ที่สอดคล้องกับแนวนโยบายการทํางานของ บสย. ได้แก่ กองหน้า กองกลาง และกองหลัง โดยกองหน้า คือ ศูนย์ที่ปรึกษาทางการเงิน หรือ บสย. F.A. Center ที่พร้อมให้คําแนะนําผู้ประกอบการ SMEs กองกลางคือ ผลิตภัณฑ์ค้ําประกันสินเชื่อ ตามกลุ่มเป้าหมายต่างๆ และ กองหลัง ช่วยผู้ประกอบการการแก้หนี้ธุรกิจ ภายใต้มาตรการปรับโครงสร้างหนี้ เพื่อให้กลับสู่ภาวะลูกหนี้ปกติโดยเร็ว
โครงการ “สนั่นสิทธิ์” เพื่อสมาชิกสมทบ มอบสิทธิประโยชน์เทียบเท่าสมาชิกสามัญ อาทิ การร่วมโครงการอบรมหลักสูตรธุรกิจ การเงิน รับคําปรึกษาทางการเงิน โดยศูนย์ที่ปรึกษาทางการเงิน บสย. F.A.Center เปิดรับสมัครเฉพาะช่องทาง LINE @tcgfirst เท่านั้น ในอัตราค่าสมาชิกพิเศษ 500 บาท (ไม่รวม VAT) ตั้งแต่วันที่ 14 มิถุนายน ถึง 30 ธันวาคม 2566
รัฐบาลไทย-ข่าวทำเนียบรัฐบาล-​นายอภัยฯ เป็นประธานในการประชุมคณะกรรมการคุ้มครองพันธุ์พืช ครั้งที่ 2/2566
วันพฤหัสบดีที่ 15 มิถุนายน 2566
​นายอภัยฯ เป็นประธานในการประชุมคณะกรรมการคุ้มครองพันธุ์พืช ครั้งที่ 2/2566
​นายอภัยฯ เป็นประธานในการประชุมคณะกรรมการคุ้มครองพันธุ์พืช ครั้งที่ 2/2566
วันที่ ๑๕ มิถุนายน ๒๕๖๖ เวลา ๐๙.๓๐ น. นายอภัย สุทธิสังข์ รองปลัดกระทรวงเกษตรและสหกรณ์ เป็นประธานในการประชุมคณะกรรมการคุ้มครองพันธุ์พืช ครั้งที่ ๒/๒๕๖๖ ณ ห้องประชุม ๑๒๓ ชั้น ๒ กระทรวงเกษตรและสหกรณ์ และผ่านสื่ออิเล็กทรอนิกส์ด้วยระบบ Zoom Meeting โดยที่ประชุมคณะกรรมการคุ้มครองพันธุ์พืช มีมติเห็นชอบ ให้ออกกฎหมายลําดับรองเกี่ยวกับการใช้จ่ายเงินกองทุนคุ้มครองพันธุ์พืช จํานวน ๒ ฉบับ คือ
๑) ประกาศคณะกรรมการคุ้มครองพันธุ์พืช เรื่องแนวทางหลักเกณฑ์ เงื่อนไข และลําดับความสําคัญของการใช้จ่ายเงินกองทุนคุ้มครองพันธุ์พืช พ.ศ. .... และ
๒) ระเบียบคณะกรรมการคุ้มครองพันธุ์พืชว่าด้วยการแบ่งผลประโยชน์ระหว่างผู้ซึ่งอนุรักษ์หรือพัฒนาพันธุ์พืชพื้นเมืองเฉพาะถิ่น พ.ศ. .... เห็นชอบให้แต่งตั้งอนุกรรมการคุ้มครองพันธุ์พืช จํานวน ๒๖ ท่าน เพื่อให้มีหน้าที่เสนอแนะและให้ความเห็นในการออกกฎกระทรวงและประกาศพระราชบัญญัติคุ้มครองพันธุ์พืช พ.ศ. ๒๕๔๒ และพิจารณาข้อมูลพืชเกี่ยวกับการคุ้มครองพันธุ์พืชใหม่ พันธุ์พืชพื้นเมืองเฉพาะถิ่น พันธุ์พืชพื้นเมืองทั่วไปและพันธุ์พืชป่า และแต่งตั้งกรรมการในคณะกรรมการกองทุนคุ้มครองพันธุ์พืช จํานวน ๗ ท่าน เพื่อดําเนินการเกี่ยวกับการออกกฎหมายลําดับรอง และการจัดสรรเงินกองทุนให้เป็นไปตามวัตถุประสงค์
นอกจากนั้นได้พิจารณาเพิกถอนหนังสือสําคัญแสดงการจดทะเบียนพันธุ์พืชใหม่ ตามมาตรา ๓๙ และ ๔๐ จํานวน ๑ ฉบับ และพิจารณาเรื่องการขอปรับปรุงข้อมูลของพันธุ์ข้าว “หอมแม่โจ้ ๙” หรือ “จัสมินแม่โจ้ ๕๕๕” การขอยกเลิกความคุ้มครองพันธุ์พืชใหม่และการยกเลิกการยื่นคําขอจดทะเบียนพันธุ์พืชใหม่ ตามพระราชบัญญัติคุ้มครองพันธุ์พืช พ.ศ. ๒๕๔๒ ของกรมวิชาการเกษตร การยกเลิกหรือถอดการแจ้งเก็บ จัดหา หรือรวบรวมพันธุ์พืชพื้นเมืองทั่วไปและพันธุ์พืชป่าตามมาตรา ๕๓ แห่งพระราชบัญญัติคุ้มครองพันธุ์พืช พ.ศ. ๒๕๔๒ ทั้งนี้ ฝ่ายเลขานุการแจ้งเรื่องเพื่อทราบของความก้าวหน้าผลการประชุมชี้แจงทําความเข้าใจและรับฟังความคิดเห็นต่อการเตรียมความพร้อม กรณีเข้าเป็นภาคีอนุสัญญา UPOV ในการเจรจาเข้าร่วมความตกลง CPTPP ต่อไป
รัฐบาลไทย-ข่าวทำเนียบรัฐบาล-รมเจ้าท่า จัดประชุมพิจารณาแผนแก้ไข (Corrective Action Plan, CAP) จากผลการตรวจสอบประเทศไทย ขององค์การทางทะเลระหว่างประเทศ (International Maritime Organization : IMO)
วันพุธที่ 14 มิถุนายน 2566
รมเจ้าท่า จัดประชุมพิจารณาแผนแก้ไข (Corrective Action Plan, CAP) จากผลการตรวจสอบประเทศไทย ขององค์การทางทะเลระหว่างประเทศ (International Maritime Organization : IMO)
...
กรมเจ้าท่า จัดประชุมพิจารณาแผนแก้ไข (Corrective Action Plan, CAP) จากผลการตรวจสอบประเทศไทย ขององค์การทางทะเลระหว่างประเทศ (International Maritime Organization : IMO)
ตามที่ประเทศไทย ได้รับการตรวจประเมินจาก องค์การทางทะเลระหว่างประเทศ ( IMO ) เมื่อวันที่ 20 กุมภาพันธ์ 2566 ที่ผ่านมา โดยผลการประเมินประเทศสมาชิกองค์การทางทะเลระหว่างประเทศภาคบังคับ (IMSAS) ปรากฏว่าประเทศไทยสามารถดําเนินการได้ตามมาตรฐานของ IMO และพบข้อบกพร่องที่ควรปรับปรุง 4 ข้อ โดยให้ กรมเจ้าท่า กระทรวงคมนาคม จัดทําแผนแก้ไข (Corrective Action Plan, CAP) ข้อบกพร่อง (Findings) ให้แล้วเสร็จภายใน 90 วัน
วันที่ 12 มิถุนายน 2566 นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กระทรวงคมนาคม เป็นประธานการประชุมพิจารณาแผนแก้ไข (Corrective Action Plan, CAP) จากผลการตรวจสอบประเทศไทย ขององค์การทางทะเลระหว่างประเทศ (International Maritime Organization : IMO ) เพื่อให้การดําเนินการจัดทําแผนแก้ไขฯ เป็นไปด้วยความเรียบร้อย เหมาะสมและสามารถนํามาเป็นแนวทางในการขับเคลื่อนการดําเนินการ ณ ห้องประชุมวิสูตรสาครดิษฐ์ อาคาร 162 ปี ชั้น 4 กรมเจ้าท่า โดยมี ผู้แทนจากสํานักมาตรฐานทะเบียนเรือ ผู้แทนจากสํานักมาตรฐานเรือ ผู้แทนจากกองกิจการระหว่างประเทศ และผู้แทนจากสํานักกฎหมาย กรมเจ้าท่า เข้าร่วมประชุม พร้อมด้วย หน่วยงานภายนอก ได้แก่ สํานักงานคณะกรรมการค้นหาและช่วยเหลืออากาศยานและเรือที่ ประสบภัย (สกชย.) สํานักงานสืบสวนอุบัติเหตุทางน้ํา (สอน.) ศูนย์อํานวยการรักษาผลประโยชน์ของชาติทางทะเล (ศรชล.) และบริษัท โทรคมนาคมแห่งชาติ จํากัด (มหาชน)
ทั้งนี้ในที่ประชุม ได้ร่วมกันพิจารณาแผนแก้ไขฯ ข้อบกพร่องทั้ง 4 ข้อ ประกอบด้วย ข้อบกพร่อง 1 (Findings 1) การดําเนินการตรวจสอบเรือในฐานะรัฐเจ้าของธง (Flag state) ไม่เพียงพอที่จะยืนยันว่าคุณสมบัติของเรือและคนประจําเรือเป็นไปตามข้อบังคับขององค์การทางทะเลระหว่างประเทศ ข้อบกพร่อง 2 (Findings 2) ไม่พบรายงานการสอบสวนกรณีอุบัติเหตุทางทะเลร้ายแรง (very serious marine casuaties) ที่เกิดขึ้นกับเรือสัญชาติไทยในปี 2555 และ 2559 การใช้งานระบบ THISIS ร่วมกับระบบทะเบียนเรือ ข้อบกพร่อง 3 (Findings 3) ไม่พบข้อตกลงที่เป็นลายลักษณ์อักษรระหว่างกรมเจ้าท่าและองค์กรที่ได้รับการยอมรับ (Recognized Organization) จากกรมเจ้าท่าให้มีอํานาจในการตรวจสอบและออกใบอนุญาตเรือ และข้อบกพร่อง 4 (Findings 4) หน่วยงานค้นหาและช่วยเหลือยังไม่มีระบบในการเข้าถึงแผนการค้นหาและช่วยเหลือของเรือโดยสารที่เข้า-ออกประเทศไทยเป็นประจํา เพื่ออํานวยความสะดวกในการร่วมมือกันระหว่างหน่วยงานค้นหาและช่วยเหลือเรือในกรณีฉุกเฉิน ทั้งนี้เพื่อให้การจัดทําแผนแก้ไขฯ เป็นที่ยุติและเสร็จสิ้นทันตามกําหนดนําส่งหัวหน้าคณะผู้ตรวจสอบ (ATL) ต่อไป
รัฐบาลไทย-ข่าวทำเนียบรัฐบาล-กรมการขนส่งทางบก เผยสถิติจดทะเบียนรถพลังงานไฟฟ้าตั้งแต่เดือนมกราคม - พฤษภาคม 2566 มากกว่า 30,000 คัน
วันพฤหัสบดีที่ 15 มิถุนายน 2566
กรมการขนส่งทางบก เผยสถิติจดทะเบียนรถพลังงานไฟฟ้าตั้งแต่เดือนมกราคม - พฤษภาคม 2566 มากกว่า 30,000 คัน
พร้อมเชิญชวนประชาชนใช้รถพลังงานไฟฟ้าเพื่อประหยัดพลังงานและเป็นมิตรต่อสิ่งแวดล้อม
กรมการขนส่งทางบก เผยสถิติจดทะเบียนรถพลังงานไฟฟ้าตั้งแต่เดือนมกราคม - พฤษภาคม 2566 มากกว่า 30,000 คัน พร้อมเชิญชวนประชาชนใช้รถพลังงานไฟฟ้าเพื่อประหยัดพลังงานและเป็นมิตรต่อสิ่งแวดล้อม
นางสิริรัตน์ วีรวิศาล รองอธิบดีกรมการขนส่งทางบก กระทรวงคมนาคม กล่าวว่า ปัจจุบันปัญหามลพิษทางอากาศฝุ่นละอองขนาดเล็ก PM 2.5 เป็นปัญหาสําคัญของประเทศไทยเพราะส่งผลเสียต่อสุขภาพและการใช้ชีวิตประจําวันของประชาชน สังคม และเศรษฐกิจ ทั้งนี้ ปัญหาฝุ่น PM 2.5 ส่วนหนึ่งเกิดจากการใช้รถที่มีเครื่องยนต์เผาไหม้ภายในไม่สมบูรณ์ทําให้เกิดการปล่อยไอเสียและเกิดสารละอองที่เป็นอนุภาคขนาดเล็กที่ประกอบด้วยเขม่าเป็นส่วนใหญ่ (PM 2.5) รถพลังงานไฟฟ้า หรือรถ EV (Electric Vehicle) จึงเป็นรถทางเลือกในการลดมลพิษทางอากาศเพราะด้วยเทคโนโลยีการขับเคลื่อนของมอเตอร์ที่ใช้พลังงานไฟฟ้าทดแทนพลังงานเชื้อเพลิงอย่างน้ํามัน 100% ทําให้ไม่มีการปล่อยไอเสียและการเผาไหม้ใด ๆ ที่ก่อให้เกิดมลพิษทางอากาศ กระทรวงคมนาคม โดยกรมการขนส่งทางบก (ขบ.) ได้ดําเนินการออกมาตรการในการสนับสนุนการพัฒนาอุตสาหกรรมยานยนต์ และมีนโนบายสนับสนุนประชาชนให้มาใช้รถที่ขับเคลื่อนด้วยพลังงานไฟฟ้า เช่น การลดภาษีประจําปีสําหรับรถที่ขับเคลื่อนด้วยพลังงานไฟฟ้าที่เป็นรถใหม่สําเร็จรูปจากโรงงานและนํามาจดทะเบียนตามกฎหมายว่าด้วยรถยนต์ ตั้งแต่วันนี้จนถึงวันที่ 10 พฤศจิกายน 2568 โดยให้ลดภาษีลงร้อยละ 80 จากอัตราที่กําหนดตาม (11) ของอัตราภาษีประจําปีท้ายกฎหมายว่าด้วยรถยนต์ เช่น รถเก๋งที่ใช้พลังงานไฟฟ้าที่มีน้ําหนัก 1,800 กิโลกรัม ปกติจัดเก็บภาษีประจําปี 1,600 บาท ลดภาษีประจําปีแล้วคงเหลือ 320 บาท รถตู้ส่วนบุคคลที่ใช้พลังงานไฟฟ้าน้ําหนัก 1,800 กิโลกรัม ปกติจัดเก็บภาษีประจําปี 800 บาท ลดภาษีประจําปีแล้วคงเหลือ 160 บาท ส่วนรถจักรยานยนต์ที่ใช้พลังงานไฟฟ้า ปกติจัดเก็บภาษีประจําปี 50 บาท ลดภาษีประจําปีแล้วคงเหลือ 10 บาท เป็นต้น โดยลดภาษีประจําปีเป็นระยะเวลา 1 ปี นับแต่วันที่รถนั้นจดทะเบียน
รองอธิบดีกรมการขนส่งทางบก กล่าวเพิ่มเติมว่า สถิติการจดทะเบียนของรถพลังงานไฟฟ้าทั่วประเทศตั้งแต่เดือนมกราคม - พฤษภาคม 2566 มีรถที่จดทะเบียนตามกฎหมายว่าด้วยรถยนต์ทั้งสิ้น 32,450 คัน โดยในปี 2566 มีรถยนต์พลังงานไฟฟ้ามาจดทะเบียนที่ ขบ. เพิ่มขึ้นจากปี 2565 ในช่วงเวลาเดียวกันถึง 474.43 % แสดงให้เห็นถึงความสนใจที่ประชาชนหันมาใช้รถยนต์ไฟฟ้าเพิ่มมากขึ้น ทั้งนี้ ขบ. ขอเชิญชวนประชาชนมาใช้รถพลังงานไฟฟ้าซึ่งเป็นนวัตกรรมที่เป็นมิตรต่อสิ่งแวดล้อม ช่วยประหยัดค่าน้ํามันเชื้อเพลิง รวมถึงประหยัดภาษีประจําปีให้กับเจ้าของรถอีกด้วย
รัฐบาลไทย-ข่าวทำเนียบรัฐบาล-การประชุมคณะกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ (คผบ.จชต.) ครั้งที่ ๔/๒๕๖๖
วันพฤหัสบดีที่ 15 มิถุนายน 2566
15/06/2566
การประชุมคณะกรรมการผู้แทนพิเศษของรัฐบาล ในการแก้ไขปัญหาจังหวัดชายแดนภาคใต้ (คผบ.จชต.) ครั้งที่ ๔/๒๕๖๖
เมื่อวันพฤหัสบดีที่ ๑๕ มิถุนายน ๒๕๖๖ เวลา ๑๐.๐๐ น.
ด้วย รัฐมนตรีช่วยว่าการกระทรวงกลาโหม (พลเอก ชัยชาญ ช้างมงคล)/ประธานกรรมการผู้แทนพิเศษของรัฐบาลฯ ได้เป็นประธานในการประชุมคณะกรรมการผู้แทนพิเศษของรัฐบาลฯ ครั้งที่ ๔/๒๕๖๖ เมื่อวันพฤหัสบดีที่ ๑๕ มิถุนายน ๒๕๖๖ เวลา ๑๐.๐๐ น. ณ ห้องประชุมวิจิตรวาทการ ชั้น ๓ สมช. ทําเนียบรัฐบาล กรุงเทพฯ และผ่านระบบ Video Conference โดยมี สมช./สล.คปต. เป็นฝ่ายเลขานุการ รวมทั้ง มีกรรมการผู้แทนพิเศษของรัฐบาลฯ ส่วนราชการที่เกี่ยวข้อง และทางจังหวัดเข้าร่วมการประชุมด้วย
ที่ประชุมได้รับทราบสรุปผลการขับเคลื่อนงานภายใต้แผนงานบูรณาการขับเคลื่อนการแก้ไขปัญหาจังหวัดชายแดนภาคใต้ ประจําปีงบประมาณ พ.ศ. ๒๕๖๖ ทั้งในมิติด้านความมั่นคง ด้านการพัฒนา และด้านการบริหารจัดการ ซึ่งเป็นไปตามแผนปฏิบัติการที่เกี่ยวข้องภายใต้นโยบายการบริหารและการพัฒนาจังหวัดชายแดนภาคใต้ พ.ศ. ๒๕๖๕ – ๒๕๖๗ โดยมีสรุปที่สําคัญ ดังนี้
๑. มิติด้านความมั่นคง มุ่งเน้นงานในการรักษาความปลอดภัยในชีวิตและทรัพย์สินของประชาชน รวมถึงการเตรียมความพร้อมรองรับการปรับลดพื้นที่การบังคับใช้กฎหมายพิเศษ ควบคู่กับการเพิ่มประสิทธิภาพเจ้าหน้าที่และอาสาสมัครประจําพื้นที่ เพื่อเตรียมถ่ายโอนภารกิจเข้าสู่การบริหารจัดการตามกลไกปกติ รวมทั้ง ดําเนินการรักษาความมั่นคงตามแนวชายแดนให้มีประสิทธิภาพ นอกจากนี้ ให้ความสําคัญกับกระบวนการพูดคุยเพื่อสันติสุขฯ เพื่อนําไปสู่การแสวงหาทางออกทางการเมืองร่วมกันโดยสันติวิธี
๒. มิติด้านการพัฒนา มุ่งเน้นการพัฒนาทางเศรษฐกิจในระดับฐานรากและระดับอนุภูมิภาค มุ่งเน้นแก้ไขปัญหาความยากจนและพัฒนาคุณภาพชีวิตของประชาชนในทุกด้าน รวมถึงเพิ่มประสิทธิภาพกระบวนการอํานวยความยุติธรรม การช่วยเหลือเยียวยาผู้ได้รับผลกระทบอย่างทั่วถึง เป็นธรรม และเสริมสร้างสังคมพหุวัฒนธรรมที่เข้มแข็ง ควบคู่กับการสื่อสารสร้างความเข้าใจเกี่ยวกับแนวนโยบายและผลการดําเนินงานของภาครัฐ และการส่งเสริมการมีส่วนร่วมของทุกภาคส่วนในการแก้ไขปัญหาในพื้นที่
๓. มิติด้านการบริหารจัดการ มุ่งเน้นการเพิ่มประสิทธิภาพการดําเนินงานของหน่วยงานภาครัฐและเจ้าหน้าที่รัฐ รวมถึงการวางระบบและกลไกสําคัญในการกํากับติดตาม และประเมินผลการขับเคลื่อนแผนปฏิบัติการด้านการบริหารและการพัฒนาจังหวัดชายแดนภาคใต้ พ.ศ. ๒๕๖๖ – ๒๕๗๐ ให้มีประสิทธิภาพยิ่งขึ้น
ทั้งนี้ รัฐมนตรีช่วยว่าการกระทรวงกลาโหม/ประธานกรรมการผู้แทนพิเศษของรัฐบาลฯ ได้มีความมุ่งหวังให้การแก้ไขปัญหาจังหวัดชายแดนภาคใต้จะสามารถดําเนินงานได้อย่างเป็นเอกภาพ และเกิดการบูรณาการงานร่วมกันของทุกภาคส่วนทั้งในส่วนกลางและในระดับพื้นที่ รวมทั้ง มุ่งเน้นการเชื่อมโยงการดําเนินงานร่วมกับทางจังหวัดและกลุ่มจังหวัด โดยขอให้คํานึงถึงประโยชน์สูงสุดของประชาชนเป็นสําคัญ ที่มุ่งเน้นการมีส่วนร่วมและเข้ามามีบทบาทในการแก้ไขปัญหาในพื้นที่อย่างประสานสอดคล้องและเป็นไปในทิศทางเดียวกัน สอดคล้องตามนโยบายการบริหารและการพัฒนาจังหวัดชายแดนภาคใต้ พ.ศ. ๒๕๖๕ - ๒๕๖๗ ที่ตอบสนองต่อความต้องการของประชาชนอย่างแท้จริง
...........................................
สมช./สล.คปต.
๑๕ มิถุนายน ๒๕๖๕
รัฐบาลไทย-ข่าวทำเนียบรัฐบาล-ไอแบงก์ มอบของขวัญฉลองครบรอบ 20 ปี ออกเงินรับฝากประจำ 20 เดือน ให้ผลตอบแทนคาดว่าจะได้รับสูงสุด 20%
วันพฤหัสบดีที่ 15 มิถุนายน 2566
15/06/2566
ไอแบงก์ มอบของขวัญฉลองครบรอบ 20 ปี ออกเงินรับฝากประจํา 20 เดือน ให้ผลตอบแทนคาดว่าจะได้รับสูงสุด 20%
ไอแบงก์ออกผลิตภัณฑ์เงินรับฝากประจํา 20 เดือน ฉลองครบรอบ 20 ปี เพื่อเป็นของขวัญให้กับลูกค้าที่รักการออม กับเงินรับฝาก “ไอแบงก์ 20 ปี บารอกัต” มอบผลตอบแทนที่คาดว่าจะได้รับสูงสุด 20.00% ต่อปี เปิดบัญชีขั้นต่ํา 2,000 บาท ฝากได้สูงสุด 20 ล้านบาทต่อราย
ธนาคารอิสลามแห่งประเทศไทย (ไอแบงก์) ออกผลิตภัณฑ์เงินรับฝากประจํา 20 เดือน ฉลองครบรอบ 20 ปี เพื่อเป็นของขวัญให้กับลูกค้าที่รักการออม กับเงินรับฝาก “ไอแบงก์ 20 ปี บารอกัต” มอบผลตอบแทนที่คาดว่าจะได้รับสูงสุด 20.00% ต่อปี เปิดบัญชีขั้นต่ํา 2,000 บาท ฝากได้สูงสุด 20 ล้านบาทต่อราย เริ่มตั้งแต่วันนี้ ถึง 12 สิงหาคม 2566 หรือจนกว่าวงเงินโครงการจะเต็ม ตั้งเป้า 4,000.- ล้านบาท
ดร.ทวีลาภ ฤทธาภิรมย์ กรรมการและผู้จัดการธนาคาร เปิดเผยว่า “ในโอกาสครบรอบ 20 ปี ธนาคารอิสลามแห่งประเทศไทย เมื่อวันที่ 12 มิถุนายน 2566 ธนาคารได้เปิดตัวผลิตภัณฑ์เงินรับฝากประจํา 20 เดือน “ไอแบงก์ 20 ปี บารอกัต” โดยมีผลตอบแทนที่คาดว่าจะได้รับสูงสุดถึง 20% ต่อปี ซึ่งเป็นผลิตภัณฑ์เงินรับฝากของธนาคารที่คาดว่าจะให้ผลตอบแทนสูงสุด ซึ่งก็สอดคล้องกับชื่อผลิตภัณฑ์ “บารอกัต” ที่เป็นชื่อภาษาอาหรับมีความหมายว่าความจําเริญ ทั้งนี้เพื่อเป็นการตอบแทนให้กับลูกค้าช่วงเทศกาลเฉลิมฉลองนี้ไปจนถึง วันที่ 12 สิงหาคม 2566 ซึ่งตั้งเป้าหมายวงเงินโครงการที่ 4,000 ล้านบาท”
เงินรับฝากประจํา “ไอแบงก์ 20 ปี บารอกัต” นี้ ธนาคารจะจ่ายผลตอบแทนเป็นรายเดือน ภายใต้หลักการวะกาละฮ์ โดยมอบอัตราผลตอบแทนเป็นขั้นบันได (step) ตามระยะเวลาการฝาก ซึ่งในเดือนที่ 1-5 อัตราผลตอบแทนที่คาดว่าจะได้รับ 0.20% ต่อปี เดือนที่ 6-10 อัตราผลตอบแทนที่คาดว่าจะได้รับ 1.00% ต่อปี เดือนที่ 11-15 อัตราผลตอบแทนที่คาดว่าจะได้รับ 1.20% ต่อปี เดือนที่ 16-19 อัตราผลตอบแทนที่คาดว่าจะได้รับอยู่ที่ 2.00 % ต่อปี และพิเศษ! ในเดือนที่ 20 อัตราผลตอบแทนที่คาดว่าจะได้รับที่ 20.00% ต่อปี ทั้งนี้เมื่อเฉลี่ยจากระยะเวลาการฝากทั้งหมดจะอยู่ 2.01% ต่อปี (อัตราผลตอบแทนที่คาดว่าจะได้รับคํานวณจากประมาณการเฉลี่ยของอัตรารายได้ขั้นต้นเฉลี่ยทั้งปี)
ลูกค้าที่สนใจสามารถเปิดบัญชีขั้นต่ํา 2,000 บาท และฝากได้สูงสุด 20 ล้านบาทต่อราย (จํากัด 1 ราย/องค์กร ต่อ 1 บัญชีเท่านั้น) ฝากได้ทั้งในนามนิติบุคคลและบุคคลธรรมดา ฝากได้ไม่จํากัดจํานวนครั้ง แต่ละครั้งต้องไม่ต่ํากว่า 2,000 บาท สามารถเปิดบัญชีได้แล้วตั้งแต่วันนี้ - 12 สิงหาคม 2566” ดร.ทวีลาภ ฤทธาภิรมย์ กล่าว
สอบถามรายละเอียดเพิ่มเติมได้ที่ ไอแบงก์ ทุกสาขา ใกล้บ้านท่าน หรือ ทาง iBank Call Center 1302 แชททาง Messenger : Islamic Bank of Thailand - ibank (@ibank.th) และ Line : iBank 4 all (@ibank)
หมายเหตุ:
1. “อัตรากําไร/ผลตอบแทน ผลิตภัณฑ์ธนาคารมิใช่ดอกเบี้ยหรือเป็นคําเรียกแทนดอกเบี้ย แต่มาจากหลักการที่ใช้ในการทําธุรกรรมที่ถูกต้องตามหลักการอิสลาม”
2. อัตราผลตอบแทนที่คาดว่าจะได้รับ คืออัตราที่คํานวณได้จากประมาณการรายได้ของธนาคารและอัตราสัดส่วนการแบ่งผลตอบแทนเงินฝาก ซึ่งอัตราผลตอบแทนที่คาดว่าจะได้รับอาจจะต่ํากว่าหรือสูงกว่าอัตราผลตอบแทนเงินฝากที่ธนาคารประกาศเมื่อครบกําหนดการฝาก
รัฐบาลไทย-ข่าวทำเนียบรัฐบาล-แนวทางส่งเสริมการใช้เอทานอลในอุตสาหกรรมพลาสติกชีวภาพ
วันพฤหัสบดีที่ 15 มิถุนายน 2566
แนวทางส่งเสริมการใช้เอทานอลในอุตสาหกรรมพลาสติกชีวภาพ
วันพุธที่ 14 มิถุนายน 2566
แนวทางส่งเสริมการใช้เอทานอลในอุตสาหกรรมพลาสติกชีวภาพ
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี
รับทราบแนวทางการดําเนินการเพื่อส่งเสริมการนําเอทานอลไปใช้ในอุตสาหกรรมอื่นนอกเหนือจากกา
รเป็นเชื้อเพลิงชีวภาพและการผลิตสุรา โดยมุ่งเน้นอุตสาหกรรมพลาสติกชีวภาพ ประกอบด้วย
การจัดทํามาตรฐานการผลิตเอทานอลเพื่อนําไปใช้ในอุตสาหกรรมอื่น การจัดทํา MOU
ร่วมกันระหว่างผู้ผลิตและผู้ใช้งาน
การตั้งคณะกรรมการเพื่อกําหนดปริมาณการซื้อขายจากผู้ผลิตในประเทศล่วงหน้าและปริมาณการนําเข้าที่จะไ
ด้รับสิทธิอากรขาเข้าอัตราพิเศษ สนับสนุนการพัฒนาศักยภาพเกษตรกรและผู้ผลิตเอทานอลในประเทศ
ออกกฎหมายและแก้ไขกฎระเบียบที่เกี่ยวข้อง เพื่อส่งเสริมการใช้งานเอทานอลในประเทศ
อุตสาหกรรมเอทานอลเกิดความยั่งยืน ตลอดจนเกิดการพัฒนาธุรกิจและอุตสาหกรรมใหม่
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สำนักงานเจ้าท่าภูมิภาคที่ 7 ดูแลความปลอดภัยทางน้ำ กำชับสวมชูชีพทุกครั้งขณะโดยสารเรือ
วันพฤหัสบดีที่ 15 มิถุนายน 2566
สํานักงานเจ้าท่าภูมิภาคที่ 7 ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือ
...
สํานักงานเจ้าท่าภูมิภาคที่ 7 ดูแลความปลอดภัยทางน้ํา กําชับสวมชูชีพทุกครั้งขณะโดยสารเรือ
จากนโยบายรัฐบาล และกระทรวงคมนาคม กรมเจ้าท่า ดําเนินการดูแลความปลอดภัยและอํานวยความสะดวกประชาชนในการเดินทางทางน้ํา ดังนี้
- สํานักงานเจ้าท่าภูมิภาคสาขาหนองคาย ได้ออกตรวจตราความปลอดภัยทางน้ํา บริเวณท่าเทียบเรือโดยสารต่าง ๆ ดังนี้ ท่าเรือวัดพระธาตุหล้าหนอง ท่าเรือเทศบาลตําบลบึงโขงหลง ท่าเรือทะเลบัวแดง ท่าเรือด่านศุลกากรบึงกาฬ ท่าเรือศุลกากรปากชม ผู้โดยสาร 363 คน
- สํานักงานเจ้าท่าภูมิภาคสาขาอุบลราชธานี ดําเนินการดูแลความปลอดภัยและอํานวยความสะดวกประชาชนในการเดินทางทางน้ํา ได้มอบหมายให้พนักงานขนส่งประจําจุดจอดเรือ กํากับดูแลความปลอดภัยทางน้ํา ดังนี้ จุดจอดเรือสามพันโบก อําเภอโพธิ์ไทร จังหวัดอุบลราชธานี, จุดจอดเรือหาดสลึง อําเภอโพธิ์ไทร จังหวัดอุบลราชธานี จุดจอดเรือบ้านปากแซง ตําบลพะลาน อําเภอนาตาล จังหวัดอุบลราชธานี จุดจอดเรือแม่น้ําสองสี อําเภอโขงเจียม จังหวัดอุบลราชธานี และจุดจอดเรือหน้าที่ว่าการอําเภอโขงเจียม อําเภอโขงเจียม จังหวัดอุบลราชธานี ผู้โดยสาร 42 คน
- สํานักงานเจ้าท่าภูมิภาคสาขานครพนม ดําเนินการดูแลความปลอดภัยและอํานวยความสะดวกประชาชนในการเดินทางทางน้ํา ได้มอบหมายให้พนักงานขนส่งประจําจุดจอดเรือ กํากับดูแลความปลอดภัยทางน้ํา ดังนี้ ท่าเทียบเรือและโดยสารเทศบาลนครพนม อําเภอเมืองนครพนม จังหวัดนครพนม ท่าเทียบเรือบ้านโพธิ์ชัย ตําบลไผ่ล้อม อําเภอบ้านแพง จังหวัดนครพนม จํานวนผู้โดยสาร 469 คน
- สํานักงานเจ้าท่าภูมิภาคสาขาขอนแก่น ดําเนินการดูแลความปลอดภัยและอํานวยความสะดวกประชาชนในการเดินทางทางน้ํา ได้มอบหมายให้พนักงานขนส่งประจําจุดจอดเรือ กํากับดูแลความปลอดภัยทางน้ําแก่ผู้โดยสาร ดังนี้ จุดจอดบางแสนสอง เขื่อนอุบลรัตน์ อําเภออุบลรัตน์ จังหวัดขอนแก่น จุดจอดเรือสะพานเทพสุดา เขื่อนลําปาว อําเภอสหัสขันธ์ จังหวัดกาฬสินธุ์ และจุดจอดเรือข้ามฟากบ้านดงน้อย เขื่อนลําปาว อําเภอสหัสขันธ์ จังหวัดกาฬสินธุ์ จํานวนผู้โดยสาร 228 คน
ทั้งนี้ ได้กําชับพนักงานขนส่งประจําจุดจอดเรือ ทําการตรวจสอบความพร้อมของเรือโดยสาร นายท้ายเรือ เอกสารประจําเรือ และอุปกรณ์ช่วยชีวิตบนเรือโดยสารก่อนออกเรือให้บริการประชาชนและนักท่องเที่ยว และให้สวมใส่เสื้อชูชีพตลอดเวลาขณะเดินทางทางน้ํา หากพบเห็นความไม่ปลอดภัยทางน้ํา สามารถแจ้งสายด่วนกรมเจ้าท่า 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย รบ.4027 จังหวัดราชบุรี เสร็จสมบูรณ์ ยกระดับมาตรฐานทาง
วันพฤหัสบดีที่ 15 มิถุนายน 2566
กรมทางหลวงชนบท ซ่อมบํารุงถนนสาย รบ.4027 จังหวัดราชบุรี เสร็จสมบูรณ์ ยกระดับมาตรฐานทาง
ให้ประชาชนสัญจรได้อย่างสะดวกปลอดภัย สนับสนุนการคมนาคมขนส่งพืชผลทางการเกษตร
กรมทางหลวงชนบท (ทช.) กระทรวงคมนาคม โดยแขวงทางหลวงชนบทราชบุรี ดําเนินโครงการซ่อมบํารุงถนนทางหลวงชนบทสาย รบ.4027 แยก ทล.3208 - บ้านเบิกไพร อําเภอจอมบึง จังหวัดราชบุรี เสร็จสมบูรณ์ โดยบํารุงถนนลาดยางแอสฟัลท์ติกคอนกรีตผิวจราจรกว้าง 7 เมตร ไหล่ทางกว้างข้างละ 1 เมตร พร้อมติดตั้งไฟฟ้าแสงสว่างและอุปกรณ์อํานวยความปลอดภัย ช่วง กม. ที่ 3+050 - 7+585 ระยะทาง 4.535 กิโลเมตร ใช้งบประมาณ 22.495 ล้านบาท ถนนสายนี้สามารถใช้เป็นเส้นทางโลจิสติกส์ในการขนส่งพืชผลทางการเกษตรในพื้นที่ เชื่อมระหว่าง ทล.3208 ไปสู่ ทล.3087 ที่ปัจจุบันมีปริมาณการจราจรมากถึง 1,125 คัน/วัน และเพิ่มประสิทธิภาพให้ประชาชนสัญจรได้อย่างสะดวกปลอดภัยและช่วยยืดอายุการใช้งานของถนนได้เป็นอย่างดี
รัฐบาลไทย-ข่าวทำเนียบรัฐบาล-แจ้ง! ทายาทเกษตรกรยื่นคำขอรับมรดกสิทธิในที่ดิน (ส.ป.ก.) ตั้งแต่บัดนี้ - 15 ก.ค.66
วันพฤหัสบดีที่ 15 มิถุนายน 2566
แจ้ง! ทายาทเกษตรกรยื่นคําขอรับมรดกสิทธิในที่ดิน (ส.ป.ก.) ตั้งแต่บัดนี้ - 15 ก.ค.66
.....
สํานักงานการปฏิรูปที่ดินเพื่อเกษตรกรรม (ส.ป.ก.) ได้ดําเนินการตรวจสอบข้อมูลผู้เสียชีวิตของเกษตรกรผู้ได้รับการจัดที่ดินกับฐานข้อมูลของกรมการปกครอง พบว่า มีเกษตรกรผู้ได้รับการจัดให้เข้าทําประโยชน์ในที่ดินเสียชีวิตทั้งสิ้น 205,930 ราย
.
ทั้งนี้ ได้แจ้งไปยังทายาทให้มาดําเนินการ “ยื่นคําขอ” จัดที่ดินแทนที่ ตามระเบียบฯ แล้ว จํานวน 18,542 ราย คิดเป็นเนื้อที่ 349,561 ไร่
.
สําหรับทายาทเกษตรกรที่ยังไม่ได้ยื่นคําขอ สามารถดําเนินการยื่นคําขอรับมรดกสิทธิ/ขอรับการจัดที่ดินแทนที่ ได้ตั้งแต่บัดนี้จนถึงวันที่ 15 ก.ค.66 ใน 2 ช่องทาง :
.
• ส.ป.ก.จังหวัด (ในวันเวลาราชการ)
• ยื่นคําขอผ่านระบบออนไลน์ที่เว็บไซต์ https:// servicecenter.alro.go.th/
.
หากมีข้อสงสัยเพิ่มเติมสามารถสอบถามรายละเอียดได้ที่ สายด่วน ส.ป.ก. 1764 หรือ โทร. 0-2282-9004
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม ร่วมงานแถลงข่าวและพิธีเปิดโครงการ Soft Power Tourism Booster Shot และเปิดตัวแคมเปญ Year Of Thai Gastronomy ณ Quartier Avenue ศูนย์การค้า The EmQuartier
วันพฤหัสบดีที่ 15 มิถุนายน 2566
​ปลัดกระทรวงวัฒนธรรม ร่วมงานแถลงข่าวและพิธีเปิดโครงการ Soft Power Tourism Booster Shot และเปิดตัวแคมเปญ Year Of Thai Gastronomy ณ Quartier Avenue ศูนย์การค้า The EmQuartier
​ปลัดกระทรวงวัฒนธรรม ร่วมงานแถลงข่าวและพิธีเปิดโครงการ Soft Power Tourism Booster Shot และเปิดตัวแคมเปญ Year Of Thai Gastronomy ณ Quartier Avenue ศูนย์การค้า The EmQuartier
ปลัดกระทรวงวัฒนธรรม ร่วมงานแถลงข่าวและพิธีเปิดโครงการ Soft Power Tourism Booster Shot และเปิดตัวแคมเปญ Year Of Thai Gastronomy ณ Quartier Avenue ศูนย์การค้า The EmQuartier
เมื่อวันที่ 14 มิถุนายน 2566 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธานงานแถลงข่าวและพิธีเปิดโครงการ Soft Power Tourism Booster Shot และเปิดตัวแคมเปญ Year Of Thai Gastronomy โดยมี นางยุพา ทวีวัฒนะกิจบวร ปลัดกระทรวงวัฒนธรรม นางสาวเพชรรัตน์ สายทอง ผู้ตรวจราชการกระทรวงวัฒนธรรม นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ (ททท.) ผู้บริหาร หน่วยงานพันธมิตร แขกผู้มีเกียรติ นักท่องเที่ยว สื่อมวลชน และประชาชน เข้าร่วม ณ Quartier Avenue ชั้น G ศูนย์การค้า The EmQuartier
ทั้งนี้ กระทรวงวัฒนธรรมได้ขับเคลื่อนและผลักดัน Soft Power ความเป็นไทยมาอย่างต่อเนื่อง โดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5F ได้แก่ Food อาหาร, Film ภาพยนตร์และวีดิทัศน์, Fashion การออกแบบแฟชั่นไทย, Fighting ศิลปะการป้องกันตัวแบบไทย และ Festival เทศกาลประเพณีไทย ให้ก้าวสู่ระดับโลก ส่งเสริมวัฒนธรรม Soft Power ของไทยให้กลายเป็นสินค้าส่งออกที่ช่วยเพิ่มมูลค่าทางเศรษฐกิจ เป็นหนึ่งในเครื่องมือขับเคลื่อนการพัฒนาเศรษฐกิจ สร้างงาน สร้างรายได้ให้แก่ประชาชนและประเทศอย่างยั่งยืนในทุกมิติ
รัฐบาลไทย-ข่าวทำเนียบรัฐบาล-ฝนทิ้งช่วง – ภัยแล้งจากเอลนีโญ ลากยาวถึงต้นปี 67 กษ. เร่งประเมินสถานการณ์รับมือล่วงหน้า
วันพฤหัสบดีที่ 15 มิถุนายน 2566
ฝนทิ้งช่วง – ภัยแล้งจากเอลนีโญ ลากยาวถึงต้นปี 67 กษ. เร่งประเมินสถานการณ์รับมือล่วงหน้า
.....
กระทรวงเกษตรและสหกรณ์ (กษ.) ห่วงสถานการณ์ฝนทิ้งช่วง เนื่องจากปริมาณฝนจะน้อยกว่าค่าปกติ 5% และสภาวะเอลนีโญ ตามที่กรมอุตุนิยมวิทยาคาดการณ์ว่า จะเริ่มขึ้นในเดือนก.ค. 66 และต่อเนื่องจนถึงเดือนก.พ. 67 พร้อมเน้นย้ําให้กรมชลประทาน ติดตามและเฝ้าระวังสถานการณ์น้ําที่จะได้รับผลกระทบจากฝนทิ้งช่วง ทั้งการอุปโภคบริโภค รักษาระบบนิเวศ ภาคเกษตร และภาคอุตสาหกรรม โดยเฉพาะพื้นที่เสี่ยงขาดแคลนน้ําซึ่งคาดการณ์ไว้ล่วงหน้า โดยดําเนินการตามแผนป้องกันและช่วยเหลือประชาชนที่กําหนดไว้
.
สําหรับการเตรียมพร้อมรับสถานการณ์ฝนทิ้งช่วงนั้น กรมชลประทาน ได้ให้โครงการชลประทานทั่วประเทศ ประชาสัมพันธ์แก่เกษตรกรให้ทยอยเพาะปลูกตามปริมาณฝนที่ตกในพื้นที่ โดยใช้น้ําฝนเป็นหลัก ใช้น้ําชลประทานเสริม และควบคุมการเพาะปลูกให้เป็นไปตามแผน เตรียมความพร้อมส่งน้ําแบบประณีตตามรอบเวรแต่ละพื้นที่ เพื่อให้มีน้ําเพียงพอต่อการใช้ในทุกภาค
.
รวมถึงเตรียมเครื่องจักร เครื่องมือ เครื่องสูบน้ําและรถบรรทุกน้ํา จํานวน 5,382 หน่วย เพื่อสนับสนุนและช่วยเหลือประชาชนโดยทันที และขอความร่วมมือให้ทุกภาคส่วนใช้น้ําอย่างประหยัดและเกิดประโยชน์สูงสุด เพื่อให้มีน้ําสํารองไว้ใช้มากที่สุด
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ธอส. ขยายเวลาลงทะเบียนมาตรการที่ 23 [M23] อีก 6 เดือน ถึง ธ.ค. 2566 ช่วยเหลือลูกค้าสถานะ NPL ต่อเนื่องนานสูงสุด 2 ปีเต็ม
วันพฤหัสบดีที่ 15 มิถุนายน 2566
15/06/2566
ธอส. ขยายเวลาลงทะเบียนมาตรการที่ 23 [M23] อีก 6 เดือน ถึง ธ.ค. 2566 ช่วยเหลือลูกค้าสถานะ NPL ต่อเนื่องนานสูงสุด 2 ปีเต็ม
ธอส. ประกาศขยายเวลาลงทะเบียนมาตรการ 23 [M23]ดยให้สามารถลงทะเบียนเข้าร่วมมาตรการได้อีก 6 เดือน หรือตั้งแต่วันที่ 1 กรกฎาคม – 30 ธันวาคม 2566 จากเดิมสิ้นสุดระยะเวลาลงทะเบียนถึงวันที่ 30 มิถุนายน 2566
ธนาคารอาคารสงเคราะห์ (ธอส.) ประกาศขยายเวลาลงทะเบียนมาตรการ 23 [M23] : สําหรับลูกค้าสถานะ NPL ที่กู้เงินกับธนาคารมาแล้วไม่น้อยกว่า 1 ปี หรือลูกค้าที่มีสถานะเป็น NPL ที่อยู่ระหว่างการใช้มาตรการช่วยเหลือหรืออยู่ระหว่างการปรับโครงสร้างหนี้ของธนาคาร ที่ยังได้รับผลกระทบด้านรายได้จาก COVID-19 หรือสภาวะเศรษฐกิจให้ได้รับความช่วยเหลืออย่างต่อเนื่อง โดยให้สามารถลงทะเบียนเข้าร่วมมาตรการได้อีก 6 เดือน หรือตั้งแต่วันที่ 1 กรกฎาคม – 30 ธันวาคม 2566 จากเดิมสิ้นสุดระยะเวลาลงทะเบียนถึงวันที่ 30 มิถุนายน 2566 โดยลูกค้าที่เข้าร่วม M23 สามารถเลือกรับความช่วยเหลือตามความสามารถในการผ่อนชําระได้นานสูงสุด 2 ปี แบ่งออกเป็น 2 แนวทาง ประกอบด้วย
1. แนวทางที่ 1 : ผ่อนชําระเริ่มต้น 1,000 บาท (ตัดชําระเงินต้นทั้งหมด) อัตราดอกเบี้ย 0% ต่อปี นาน 6 เดือนแรก, เดือนที่ 7-12 ผ่อนชําระเงินงวดคํานวณจากอัตราดอกเบี้ย 1.90 % +100 บาท, เดือนที่ 13-18 ผ่อนชําระเงินงวดคํานวณจากอัตราดอกเบี้ย 2.90% +100 บาท และเดือนที่ 19-24 ผ่อนชําระเงินงวดคํานวณจากอัตราดอกเบี้ย MRR-2.00% +100 บาท (อัตราดอกเบี้ย MRR ของ ธอส.ในปัจจุบันเท่ากับ 6.90% ต่อปี) (กรณีลูกค้าชําระเกินที่ธนาคารกําหนดให้นําไปตัดดอกเบี้ยค้างชําระ)
2. แนวทางที่ 2 : ผ่อนชําระเริ่มต้น 1,500 บาท (ตัดชําระเงินต้นทั้งหมด) อัตราดอกเบี้ย 0% ต่อปี นาน 9 เดือนแรก, เดือนที่ 10-14 ผ่อนชําระเงินงวดคํานวณจากอัตราดอกเบี้ย 1.90% +100 บาท, เดือนที่ 15-19 ผ่อนชําระเงินงวดคํานวณจากอัตราดอกเบี้ย 2.90% +100 บาท และเดือนที่ 20-24 ผ่อนชําระเงินงวดคํานวณจากอัตราดอกเบี้ย MRR-2.00% +100 บาท (กรณีลูกค้าชําระเกินที่ธนาคารกําหนดให้นําไปตัดดอกเบี้ยค้างชําระ)
ทั้งนี้ ลูกค้าที่มีความประสงค์เข้าร่วม M23 สามารถลงทะเบียนแจ้งความประสงค์เข้าร่วมมาตรการ พร้อมทั้ง Upload เอกสารให้ธนาคารพิจารณา ผ่านทาง Application : GHB ALL BFRIEND ตั้งแต่วันที่ 1 กรกฎาคม - 30 ธันวาคม 2566 โดยต้องส่งหลักฐานการได้รับผลกระทบทางรายได้จากการประกอบอาชีพ/ธุรกิจ/การค้า เนื่องจากการแพร่ระบาดของ COVID-19 หรือสภาวะทางเศรษฐกิจ เช่น หนังสือรับรองการลดวัน/เวลา/เงินเดือน/ค่าจ้าง หรือถูกเลิกจ้างจากหน่วยงานต้นสังกัด/นายจ้าง เป็นต้น กรณีที่ลูกค้าไม่มีสมาร์ทโฟน สามารถกรอกข้อมูลเพื่อลงทะเบียนแจ้งความประสงค์ได้ที่สาขาธนาคารทั่วประเทศ สอบถามรายละเอียดเพิ่มเติมได้ที่ ธอส. ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคาร ได้ที่ Mobile Application : GHB ALL GEN และ www.ghbank.co.th
รัฐบาลไทย-ข่าวทำเนียบรัฐบาล-สัญญาณเงินเฟ้อไทยคลี่คลาย ต่ำที่สุดในอาเซียน หลังเงินเฟ้อ พ.ค. 66 ต่ำสุดในรอบ 21 เดือน
วันพฤหัสบดีที่ 15 มิถุนายน 2566
สัญญาณเงินเฟ้อไทยคลี่คลาย ต่ําที่สุดในอาเซียน หลังเงินเฟ้อ พ.ค. 66 ต่ําสุดในรอบ 21 เดือน
.....
กระทรวงพาณิชย์ เผยดัชนีราคาผู้บริโภคของไทย (เงินเฟ้อ) เดือนพ.ค. 66 เท่ากับ 107.19 เมื่อเทียบกับเดือนเดียวกันของปีก่อน ซึ่งเท่ากับ 106.62 ส่งผลให้อัตราเงินเฟ้อทั่วไปสูงขึ้นเพียงร้อยละ 0.53 ชะลอตัวต่อเนื่องเป็นเดือนที่ 5 และต่ําสุดในรอบ 21 เดือน
.
ซึ่งสาเหตุสําคัญมาจากการลดลงของราคาน้ํามันเชื้อเพลิง ค่ากระแสไฟฟ้า และราคาสินค้าในหมวดอาหารชะลอตัวอย่างต่อเนื่อง ประกอบกับฐานราคาที่ใช้คํานวณเงินเฟ้อเดือนพ.ค. 2565 อยู่ระดับสูง ทําให้อัตราเงินเฟ้อ ในเดือนนี้ชะลอตัวค่อนข้างมาก ทั้งนี้ อัตราเงินเฟ้อของไทยอยู่ในระดับที่ดีที่สุดเมื่อเทียบกับต่างประเทศ (ข้อมูล เม.ย. 66) โดยไทยอยู่ในกลุ่มประเทศที่มีอัตราเงินเฟ้อระดับต่ํา และต่ําที่สุดในอาเซียน จาก 7 ประเทศที่ประกาศตัวเลข ทั้ง สปป.ลาว ฟิลิปปินส์ สิงคโปร์ อินโดนีเซีย มาเลเซีย และเวียดนาม
.
อ่านเพิ่มเติม คลิกhttps://www.thaigov.go.th/news/contents/details/69233
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทย-กัมพูชา กระชับความร่วมมือด้านระบบชำระเงิน หนุนท่องเที่ยว ค้าขาย 2 ประเทศใช้จ่ายผ่าน QR Code ชำระค่าสินค้าส่งเสริมการใช้เงินสกุลท้องถิ่นระหว่างกัน
วันพฤหัสบดีที่ 15 มิถุนายน 2566
15/06/2566
ไทย-กัมพูชา กระชับความร่วมมือด้านระบบชําระเงิน หนุนท่องเที่ยว ค้าขาย 2 ประเทศใช้จ่ายผ่าน QR Code ชําระค่าสินค้าส่งเสริมการใช้เงินสกุลท้องถิ่นระหว่างกัน
ไทย-กัมพูชา กระชับความร่วมมือด้านระบบชําระเงิน หนุนท่องเที่ยว ค้าขาย 2 ประเทศใช้จ่ายผ่าน QR Code ชําระค่าสินค้าส่งเสริมการใช้เงินสกุลท้องถิ่นระหว่างกัน
วันที่ 15 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระบบการชําระเงินระหว่างประเทศมีบทบาทสําคัญต่อการสนับสนุนการค้าและการท่องเที่ยวตามแนวชายแดน ทําให้หน่วยงานด้านการการเงิน อาทิ กระทรวงการคลัง ธนาคารแห่งประเทศไทย(ธปท.) ได้ประสานความร่วมมือกับต่างประเทศ โดยเฉพาะประเทศที่มีแนวชายแดนติดกับประเทศไทย เพื่อพัฒนาระบบการชําระเงินที่อํานวยความสะดวกสนับสนุนการเดินทางท่องเที่ยวและการค้าระหว่างกันมากขึ้น
ล่าสุด ธปท. และ ธนาคารกลางกัมพูชาได้ขยายความร่วมมือด้านการชําระเงินไทย - กัมพูชาด้วย QR Code ระยะที่ 2 ซึ่งจะสนับสนุนให้นักท่องเที่ยวไทยสามารถชําระเงินค่าสินค้าที่ร้านค้าในประเทศกัมพูชาด้วย Cross-border QR code ผ่านแอปพลิเคชันธนาคารในโทรศัพท์เคลื่อนที่ ซึ่งทําให้การชําระเงินระหว่าง 2 ประเทศมีความสะดวก ปลอดภัย ด้วยต้นทุนที่ต่ําลง รวมถึงเป็นการส่งเสริมการใช้เงินสกุลท้องถิ่นทั้งไทยและกัมพูชาโดยไม่ต้องผ่านสกุลอื่น
น.ส.ไตรศุลี กล่าวว่า ภายใต้ความร่วมมือนี้ทําให้ชาวไทยที่เดินทางไปยังกัมพูชาสามารถใช้จ่ายผ่านแอปพลิเคชันของธนาคารไทยได้แก่ ธนาคารกรุงไทย กรุงศรีอยุธยา และไทยพาณิชย์ ที่ร้านค้าในกัมพูชาที่มีสัญลักษณ์ KH QR (มาตรฐาน QR ของกัมพูชา) ของธนาคาร ACLEDA ส่วนกรณีที่ชาวกัมพูชาเดินทางมาเที่ยวประเทศไทยสามารถชําระเงินค่าสินค้าผ่านแอปพลิเคชันของธนาคาร ACLEDA, Sathapana, Hattha, FTB Bank และ Cambodia Post Bank ณ ร้านค้าไทยที่มี Thai QR ของธนาคารกรุงไทย กรุงเทพ กรุงศรีอยุธยา กสิกรไทย และไทยพาณิชย์ โดยวงเงินใช้จ่ายไม่เกิน 100,000 บาทต่อรายการ และไม่เกิน 500,000 บาทต่อวัน
นอกจากกัมพูชาแล้ว ปัจจุบัน ธปท. ยังมีความร่วมมือกับธนาคารกลางในอาเซียนหลายประเทศเพื่อพัฒนาการชําระเงินผ่าน QR Code ได้แก่ มาเลเซีย, เวียดนาม, อินโดนีเซีย และสิงคโปร์ ซึ่งเป็นการส่งเสริมให้มีการใช้เงินสกุลท้องถิ่นของอาเซียนมากขึ้น อํานวยความสะดวกให้การเดินทางท่องเที่ยวในอาเซียนเป็นไปโดยสะดวก ต้นทุนอัตราแลกเปลี่ยนถูกลง โดยชาวไทยที่จะเดินทางไปท่องเที่ยวและประสงค์จะใช้จ่ายด้วยแอปพลิเคชันธนาคารไทยในประเทศดังกล่าว สามารถศึกษาข้อมูลเพิ่มเติมได้ที่ https://bit.ly/BOT-Cross-Border-Payment
รัฐบาลไทย-ข่าวทำเนียบรัฐบาล-ประชุมจัดทำแผนสื่อสารและบริการสื่อสาธารณะ สำหรับคนพิการ
วันพฤหัสบดีที่ 15 มิถุนายน 2566
ประชุมจัดทําแผนสื่อสารและบริการสื่อสาธารณะ สําหรับคนพิการ
ประชุมจัดทําแผนสื่อสารและบริการสื่อสาธารณะ สําหรับคนพิการ
วันนี้ (15 มิ.ย.66) ศ.พิเศษ วิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะอนุกรรมการส่งเสริมและพัฒนาการเข้าถึงและใช้ประโยชน์จากข้อมูลข่าวสาร การสื่อสาร บริการโทรคมนาคม เทคโนโลยีสิ่งอํานวยความสะดวก เพื่อการสื่อสารและบริการโทรคมนาคม เทคโนโลยีสิ่งอํานวยความสะดวกเพื่อการสื่อสาร และบริการสื่อสาธารณะ สําหรับคนพิการ ครั้งที่ 2/2566 ณ ห้องประชุม ONDE - 1 ชั้น 9 สดช.
______________________
รัฐบาลไทย-ข่าวทำเนียบรัฐบาล-รองปลัดฯ ณัฏฐิญา นำทีม MIND ศึกษาธรรมชาติป่าชายเลน แหล่งเรียนรู้อนุรักษ์พันธุ์พืช จุดเช็คอินใจกลางเมืองระยอง
วันพฤหัสบดีที่ 15 มิถุนายน 2566
15/06/2566
รองปลัดฯ ณัฏฐิญา นําทีม MIND ศึกษาธรรมชาติป่าชายเลน แหล่งเรียนรู้อนุรักษ์พันธุ์พืช จุดเช็คอินใจกลางเมืองระยอง
รองปลัดกระทรวงอุตสาหกรรม ณัฏฐิญา นําทีม MIND ศึกษาธรรมชาติป่าชายเลน แหล่งเรียนรู้อนุรักษ์พันธุ์พืช จุดเช็คอินใจกลางเมืองระยอง
วันที่ 13 มิถุนายน 2566 เวลา 16.45 น. นางสาวณัฏฐิญา เนตยสุภา รองปลัดกระทรวงอุตสาหกรรม (รปอ.) พร้อมด้วย นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม (หน.ผตร.อก.) นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม (ชปอ.) นายวิเชียร ทองด้วง อุตสาหกรรมจังหวัดระยอง และผู้บริหารจากหน่วยงานส่วนกลาง ลงพื้นที่เยี่ยมชม
โครงการ “ป่าชายเลนพระเจดีย์กลางน้ํา อัญมณีหนึ่งเดียวในระยอง”
พื้นที่ดังกล่าวเป็นการพัฒนาพื้นที่ป่าชายเลนบริเวณปากแม่น้ําระยอง ในพื้นที่ ตําบลปากน้ํา และตําบลเนินพระ อําเภอเมือง จังหวัดระยอง ซึ่งได้เริ่มดําเนินการตั้งแต่ปี พ.ศ. 2560 มีพื้นที่รวมทั้งสิ้นจํานวน 500 ไร่ โดยจัดทําเป็นศาลาเรียนรู้ ศาลาพักผ่อน สะพานทางเดินศึกษาธรรมชาติป่าชายเลน เรือนเพาะชํากล้าไม้ชุมชน ทางเดินศึกษาธรรมชาติ ท่าเทียบเรือ 2 จุด และอาคารสํานักงานโครงการ และพัฒนาให้เป็นแหล่งศึกษาเรียนรู้ โดยประชาชนสามารถใช้ประโยชน์จากพื้นที่ป่าชายเลนในเมืองระยองได้ทั้งทางตรงและทางอ้อม สร้างรายได้เพิ่มขึ้นให้กับชุมชนโดยรอบ ส่งผลดีต่อคุณภาพชีวิตทางด้านเศรษฐกิจ และสังคม เพื่อรองรับระเบียงเศรษฐกิจภาคตะวันออก หรือ EEC ซึ่งถือเป็นการเพิ่มพื้นที่ป่า หรือพื้นที่สีเขียวและใช้เป็นโมเดลสําหรับการพัฒนาป่าในเมืองในอนาคต ทั้งนี้ ยังมีโครงการส่งเสริม ปลูกต้นไม้ชายฝั่ง (ต้นลําภู) เพื่อฟื้นฟูหิ่งห้อย กิจกรรมปล่อยพ่อแม่พันธุ์ปู ปล่อยพันธุ์สัตว์น้ํา เพื่อเป็นโมเดลสําหรับการพัฒนาป่าในเมืองให้เกิดความยั่งยืนต่อไปด้วย
รัฐบาลไทย-ข่าวทำเนียบรัฐบาล-ไทยเป็นเจ้าภาพการประชุมคณะทำงานความร่วมมือด้านการเกษตรล้านช้าง-แม่โขง ครั้งที่ 5
วันพฤหัสบดีที่ 15 มิถุนายน 2566
ไทยเป็นเจ้าภาพการประชุมคณะทํางานความร่วมมือด้านการเกษตรล้านช้าง-แม่โขง ครั้งที่ 5
ไทยเป็นเจ้าภาพการประชุมคณะทํางานความร่วมมือด้านการเกษตรล้านช้าง-แม่โขง ครั้งที่ 5
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากปลัดกระทรวงเกษตรและสหกรณ์ (นายประยูร อินสกุล) ให้เป็นประธานการประชุมคณะทํางานความร่วมมือด้านการเกษตร ล้านช้าง-แม่โขง ครั้งที่ 5 (The 5th Meeting of Lancang – Mekong Cooperation (LMC) Joint Working Group on Agriculture) ร่วมกับ กระทรวงเกษตรป่าไม้และประมง กัมพูชา กระทรวงเกษตรและกิจการชนบท สาธารณรัฐประชาชนจีน กระทรวงกสิกรรมและป่าไม้ สาธารณรัฐประชาธิปไตยประชาชนลาว กระทรวงเกษตร ปศุสัตว์ และการชลประทาน สาธารณรัฐแห่งสหภาพเมียนมา และกระทรวงเกษตรและพัฒนาชนบท สาธารณรัฐสังคมนิยมเวียดนาม พร้อมด้วยผู้แทนจากหน่วยงานภายในสังกัดกระทรวงเกษตรและสหกรณ์ ณ ห้องประชุม 134 กระทรวงเกษตรและสหกรณ์ และผ่านระบบการประชุมทางไกล (Video Conference) ว่า ที่ประชุมรับทราบความก้าวหน้าการดําเนินโครงการความร่วมมือภายใต้กรอบ LMC (LMC Project) ระหว่างปี 2564-2565 ซึ่งได้รับการสนับสนุนงบประมาณจากกองทุนพิเศษกรอบความร่วมมือแม่โขง-ล้านช้าง
ทั้งนี้ กระทรวงเกษตรและสหกรณ์ ประเทศไทย ได้รายงานความก้าวหน้าการดําเนินโครงการของประเทศไทย ตั้งแต่ปี 2561-ปัจจุบัน ทั้งสิ้น 8 โครงการ อาทิ 1) โครงการ Development of Rice Pest and Natural Disasters Monitoring, Forecasting and Warning Center for Sustainable Rice Production under Climate Change in Mekong-Lancang Sub-Region 2) โครงการ Development and Implementation of Common Rice Products Standard in Mekong-Lancang Countries 3) โครงการ Promoting Integrated and Sustainable Agriculture System in Lancang Mekong Countries 4) โครงการ Expansion and Development of Forage Seed Trade Cooperation 5) โครงการ Development and Promotion of Soil Doctor Program for Sustainable Land and Agricultural Management Practices in Lancang-Mekong Countries 6) โครงการ Regional Participatory Implementation of Integrated Pest Management System 7) โครงการ Research for Appropriate Tree-Based Cropping Systems for Highland Area in Northern Thailand และ 8) โครงการ Development of Sustainable Green Manure Seed Community in Mekong Region
นอกจากนี้ที่ประชุมได้หารือถึงแผนการดําเนินงานระยะ 5 ปี ด้านการเกษตร (5-Year Plan of LMC Agricultural Cooperation (2023-2027) ซึ่งจะเป็นประโยชน์อย่างยิ่งต่อทั้งประเทศสมาชิกลุ่มแม่น้ําโขงและสาธารณรัฐประชาชนจีนในการเสริมสร้างความร่วมมือด้านการเกษตรและความมั่งคงทางอาหารในภูมิภาค การแลกเปลี่ยนความรู้และความร่วมมือด้านเทคโนโลยีการเกษตร การเสริมสร้างระบบการเกษตรที่ยั่งยืนเพื่อพัฒนาคุณภาพและความปลอดภัยของสินค้าเกษตร รวมไปถึงการส่งเสริมด้านการค้าและการลงทุนระหว่างประเทศสมาชิกในอนาคต
สําหรับการประชุมคณะทํางานความร่วมมือด้านการเกษตรล้านช้าง-แม่โขง ครั้งที่ 6 (The 6th Meeting of Lancang – Mekong Cooperation (LMC) Joint Working Group on Agriculture) จะจัดขึ้นในปี 2567 ณ สาธารณรัฐสังคมนิยมเวียดนาม
รัฐบาลไทย-ข่าวทำเนียบรัฐบาล-เดินหน้าจัดอาชีวะนอกระบบ เน้นเสริมทักษะอาชีพ สร้างรายได้ สะสมหน่วยกิตใช้เรียนต่อได้
วันพฤหัสบดีที่ 15 มิถุนายน 2566
เดินหน้าจัดอาชีวะนอกระบบ เน้นเสริมทักษะอาชีพ สร้างรายได้ สะสมหน่วยกิตใช้เรียนต่อได้
.....
คณะกรรมการการอาชีวศึกษา (กอศ.) เตรียมวางแผนขับเคลื่อนการบริหารจัดการอาชีวศึกษานอกระบบไม่ให้ซ้ําซ้อนกับการเรียนอาชีวะในรูปแบบเดิม คือ การศึกษาในระบบ การศึกษานอกระบบ และการศึกษาระบบทวิภาคี
.
โดยอาชีวศึกษานอกระบบ มีรูปแบบการให้บริการศึกษาแบบครบวงจรด้านสายอาชีพ ซึ่งจะช่วยเติมทักษะด้านวิชาชีพให้แก่กลุ่มคนทุกช่วงวัย หรือผู้เรียนที่ต้องการเรียนสะสมเป็นระบบหน่วยกิตและนําไปใช้ศึกษาต่อกับการศึกษาในระบบได้ รวมถึงจัดการศึกษาให้แก่เด็กที่ตกหล่นจากระบบการศึกษา โดยเน้นให้การศึกษาในกลุ่มแม่บ้าน คนสูงวัย กลุ่มคนว่างงาน หรือผู้ที่สนใจฝึกทักษะด้านอาชีพสามารถเลือกมาเรียนกับอาชีวศึกษาได้
.
ซึ่งจะเริ่มจัดอาชีวศึกษานอกระบบในปีการศึกษา 2566 แม้ที่ผ่านมาจะมีการจัดการศึกษานอกระบบในหลักสูตรอาชีพระยะสั้นของกลุ่มวิทยาลัยสารพัดช่าง แต่ยังไม่มีการดําเนินการที่ชัดเจน คาดว่าเมื่อดําเนินการแล้ว จะทําให้ผู้เรียนมีอาชีพมีรายได้ เพราะหลักสูตรอาชีพระยะสั้นไม่จําเป็นต้องเรียน 3 ปี เช่น ทักษะช่างแอร์อบรมระยะสั้น ที่สามารถซ่อมแอร์และล้างแอร์ได้ เป็นต้น ซึ่งนอกจากจะได้ฝึกทักษะอาชีพแล้วยังได้รับวุฒิการศึกษาอีกด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดาวฤกษ์แม่และดาวเคราะห์นอกระบบสุริยะ ได้ชื่อไทยเป็นระบบที่ 3
วันพฤหัสบดีที่ 15 มิถุนายน 2566
ดาวฤกษ์แม่และดาวเคราะห์นอกระบบสุริยะ ได้ชื่อไทยเป็นระบบที่ 3
วันพฤหัสบดีที่ 15 มิถุนายน 2566
ดาวฤกษ์แม่และดาวเคราะห์นอกระบบสุริยะ ได้ชื่อไทยเป็นระบบที่ 3
ต่อจากนี้ไป ขอเชิญรับฟังไทยคู่ฟ้า
สหพันธ์ดาราศาสตร์นานาชาติ หรือ IAU ประกาศรับรองชื่อภาษาไทยของดาวฤกษ์แม่ GJ3470
และดาวเคราะห์นอกระบบสุริยะ GJ3470b ว่า “แก้วโกสินทร์” และ “ไพลินสยาม”
โดยได้รับการคัดเลือกจากกิจกรรม NameExoWorlds 2022
ที่เปิดโอกาสให้ประเทศทั่วโลกร่วมเสนอชื่อดาวเคราะห์นอกระบบสุริยะและดาวฤกษ์แม่ จํานวน 20
ระบบที่เป็นเป้าหมายของกล้องโทรทรรศน์อวกาศเจมส์ เวบบ์ มีชื่อถูกเสนอ 603 ชื่อจาก 91 ประเทศ
ผู้เข้าร่วมกิจกรรมทั่วโลกประมาณ 12 ล้านคน “แก้วโกสินทร์” และ “ไพลินสยาม”
นับเป็นระบบดาวเคราะห์นอกระบบ ระบบที่ 3 ที่มีชื่อเป็นภาษาไทย ถัดจาก 74 UMa “ชาละวัน-ตะเภาแก้ว-
ตะเภาทอง” และ WASP-50 “เจ้าพระยา-แม่ปิง” ที่ได้รับการรับรองชื่อภาษาไทยมาก่อนหน้านี้
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ผลักดันการใช้สิทธิประโยชน์จากความตกลง RCEP เพื่อเพิ่มโอกาสทางการตลาด และศักยภาพทางการค้าให้ผู้ประกอบการไทย
วันพฤหัสบดีที่ 15 มิถุนายน 2566
15/06/2566
โฆษกรัฐบาลเผย นายกฯ ผลักดันการใช้สิทธิประโยชน์จากความตกลง RCEP เพื่อเพิ่มโอกาสทางการตลาด และศักยภาพทางการค้าให้ผู้ประกอบการไทย
โฆษกรัฐบาลเผย นายกฯ ผลักดันการใช้สิทธิประโยชน์จากความตกลง RCEP เพื่อเพิ่มโอกาสทางการตลาด และศักยภาพทางการค้าให้ผู้ประกอบการไทย
วันที่ 15 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งผลักดันการใช้สิทธิประโยชน์และขยายโอกาสให้ผู้ประกอบการไทยสู่ตลาดโลกภายใต้ความตกลง RCEP ซึ่งมีผลบังคับใช้กับชาติสมาชิกครบทั้ง 15 ประเทศแล้ว ครอบคลุมประชากรและ GDP กว่า 30% ของโลก
โฆษกประจําสํานักนายกรัฐมนตรีกล่าวว่า ความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership: RCEP) ซึ่งมีการลงนามครั้งประวัติศาสตร์ เมื่อปี 2563 ได้มีผลบังคับใช้ครอบคลุมประเทศฟิลิปปินส์แล้ว เมื่อวันที่ 2 มิถุนายน 2565 ส่งผลให้ RCEP บังคับใช้โดยสมบูรณ์ในประเทศสมาชิกทั้ง 15 ประเทศ ครอบคลุมประชากรและ GDP กว่า 30% ของโลก ซึ่งจะช่วยส่งเสริมประเทศไทยในการขยายการค้าสินค้ากับและประเทศสมาชิก เพิ่มโอกาสทางการตลาดและการจ้างงานให้กับผู้ประกอบการธุรกิจ และประชาชนชาวไทยได้อย่างมหาศาล รวมทั้งจะช่วยอํานวยความสะดวกทางการค้า และเพิ่มประสิทธิภาพในการพัฒนาสภาวะแวดล้อมทางเศรษฐกิจให้ดีขึ้นได้อีกด้วย
ทั้งนี้ กรมการค้าต่างประเทศ กระทรวงพาณิชย์ ได้เปิดเผยว่า ประเทศไทยได้รับประโยชน์จาก RCEP ในเดือนมกราคม 2566 มีการส่งออกไปยัง 9 ประเทศ คือ ญี่ปุ่น จีน เกาหลี ออสเตรเลีย สิงคโปร์ นิวซีแลนด์ มาเลเซีย เวียดนาม และอินโดนีเซีย มีมูลค่าการใช้สิทธิประโยชน์รวม 97.04 ล้านดอลลาร์สหรัฐฯ ขยายตัว 1,039 % เมื่อเทียบกับเดือนมกราคม 2565 ที่ได้เริ่มบังคับใช้ความตกลง RCEP โดยมีสินค้าส่งออกสําคัญภายใต้ความตกลง RCEP อาทิ น้ํามันหล่อลื่น มันสําปะหลังเส้น ปลาทูน่ากระป๋อง หัวเทียน เป็นต้น ทั้งนี้ รัฐบาลพร้อมอํานวยความสะดวก และให้คําปรึกษาสําหรับการใช้สิทธิประโยชน์ เพื่อให้ผู้ประกอบการไทยได้ใช้สิทธิประโยชน์ทางการค้าอย่างสูงสุด และสะดวกรวดเร็วมากขึ้น
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย ชบ.4017 จังหวัดชลบุรี เสร็จสมบูรณ์
วันพฤหัสบดีที่ 15 มิถุนายน 2566
กรมทางหลวงชนบท ซ่อมบํารุงถนนสาย ชบ.4017 จังหวัดชลบุรี เสร็จสมบูรณ์
ส่งเสริมเศรษฐกิจการขนส่งภาคตะวันออก ประชาชนเดินทางจากจังหวัดชลบุรี - ฉะเชิงเทรา ได้อย่างสะดวกรวดเร็วปลอดภัยมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักบํารุงทาง ดําเนินโครงการก่อสร้างงานบํารุงถนนทางหลวงชนบทสาย ชบ.4017 แยก 3340 - บ้านเขาใหญ่ อําเภอบ่อทอง จังหวัดชลบุรี โดยปรับปรุงโครงสร้างทางด้วยวิธี Pavement In-Place Recycling และงานผิวทางด้วยวิธี Asphalt Hot Mix In Place Recycling ช่วง กม. ที่ 11+550 - 15+000 รวมระยะทาง 3.450 กิโลเมตร พร้อมตีเส้นจราจร ติดตั้งป้ายจราจร สัญญาณไฟกะพริบ ราวกันอันตราย และไฟฟ้าส่องสว่าง ใช้งบประมาณ 18.920 ล้านบาท ปัจจุบันดําเนินการเสร็จสมบูรณ์ ถนนสายดังกล่าวจะช่วยส่งเสริมเศรษฐกิจการขนส่งและการท่องเที่ยวในพื้นที่ภาคตะวันออก ทําให้ประชาชนสามารถเดินทางหรือขนส่งผลผลิตทางการเกษตร ผลไม้ตามฤดูกาล ระหว่างอําเภอบ่อทอง จังหวัดชลบุรี ไปยังอําเภอท่าตะเกียบ จังหวัดฉะเชิงเทรา ได้อย่างสะดวกรวดเร็วปลอดภัยมากยิ่งขึ้น
รัฐบาลไทย-ข่าวทำเนียบรัฐบาล-​ผู้อำนวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าพบรัฐมนตรีว่าการกระทรวงวัฒนธรรม เพื่อหารือเกี่ยวกับการจัดงาน "เทศกาลภาพยนตร์จีน ณ กรุงเทพฯ ครั้งที่ 17"
วันพฤหัสบดีที่ 15 มิถุนายน 2566
​ผู้อํานวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าพบรัฐมนตรีว่าการกระทรวงวัฒนธรรม เพื่อหารือเกี่ยวกับการจัดงาน "เทศกาลภาพยนตร์จีน ณ กรุงเทพฯ ครั้งที่ 17"
​ผู้อํานวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าพบรัฐมนตรีว่าการกระทรวงวัฒนธรรม เพื่อหารือเกี่ยวกับการจัดงาน "เทศกาลภาพยนตร์จีน ณ กรุงเทพฯ ครั้งที่ 17"
ผู้อํานวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าพบรัฐมนตรีว่าการกระทรวงวัฒนธรรม เพื่อหารือเกี่ยวกับการจัดงาน "เทศกาลภาพยนตร์จีน ณ กรุงเทพฯ ครั้งที่ 17"
วันที่ 14 มิถุนายน 2566 นายเชว่ เสี่ยวหัว (Mr. Que Xiaohua) ผู้อํานวยการศูนย์วัฒนธรรมแห่งประเทศจีน ณ กรุงเทพฯ และคณะ เข้าพบนายอิทธิพล คุณปลื้ม รัฐมนตรีว่าการกระทรวงวัฒนธรรม เพื่อหารือเกี่ยวกับการจัดงาน "เทศกาลภาพยนตร์จีน ณ กรุงเทพฯ ครั้งที่ 17" และขอเชิญกระทรวงวัฒนธรรมเข้าร่วมจัดงานดังกล่าว เพื่อส่งเสริมการแลกเปลี่ยนและความร่วมมือระหว่างอุตสาหกรรมภาพยนตร์และวัฒนธรรมระหว่างไทยและจีน โดยมี นางสาวอุรุษยา อินทรสุขศรี ผู้อํานวยการกองการต่างประเทศ นายชัยยศ เจริญกิจกําจร ผู้อํานวยการกองภาพยนตร์และวีดิทัศน์ และเจ้าหน้าที่ที่เกี่ยวข้องเข้าร่วม ณ ห้องรับรองชั้น 7 อาคารวัฒนธรรมวิศิษฏ์ กระทรวงวัฒนธรรม